Likumprojekts

**Grozījumi**[**Noziedzīgi iegūtu līdzekļu legalizācijas un terorisma finansēšanas novēršanas likumā**](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums)

Izdarīt [Noziedzīgi iegūtu līdzekļu legalizācijas un terorisma finansēšanas novēršanas likumā](https://likumi.lv/ta/id/178987-noziedzigi-iegutu-lidzeklu-legalizacijas-un-terorisma-finansesanas-noversanas-likums) (Latvijas Republikas Saeimas un Ministru Kabineta Ziņotājs, 2008, 16. nr.; 2009, 2. nr.; [Latvijas Vēstnesis](https://likumi.lv/ta/id/302795), 2009, 196., 205. nr.; 2011, 60. nr.; 2012, 100. nr.; 2013, 187., 227. nr.; 2014, 172., 257. nr.; 2015, 124. nr.; 2016, 31., 115. nr.; 2017, 132., 222. nr.; 2018, 89. nr.; 2018, 220.nr.) šādus grozījumus:

1. Aizstāt visā likumā vārdus "Kontroles dienests" (attiecīgā locījumā) ar vārdiem "Finanšu izlūkošanas dienests" (attiecīgā locījumā).
2. Papildināt 1.panta 8.1 un 12.1 punktā, 2.panta ievaddaļā, trešā panta otrajā, 3.2 un ceturtajā daļā, 5.panta nosaukumā, 6.panta pirmajā daļā, 1.2 daļas 2. un 3.punktā un otrajā daļā, 7.panta pirmās daļas 2. un 10.punktā un otrajā daļā, 9.pantā, 11.panta pirmās daļas 5.punktā, sestajā un septītajā daļā, 11.1 panta otrajā daļā, ceturtās daļas ievaddaļā, piektajā un astotajā daļā un devītās daļas ievaddaļā, 18.3 panta pirmajā daļā, 22.panta otrās daļas 1.punkta “a” apakšpunktā un 5.punktā un ceturtajā daļā, 23.panta ceturtajā daļā, 24.panta pirmās daļas 2. un 6.punktā, 26.panta pirmajā, otrajā un astotajā daļā, 27.1 panta pirmās daļas ievaddaļā, 32.panta pirmajā daļā, 32.1 panta pirmajā daļā, 33.2 pantā, 36.panta pirmajā un trešajā daļā, 37.panta trešajā daļā, 38.panta pirmajā daļā un ceturtās daļas 5.punktā, 40.panta otrajā daļā, 43.panta otrajā daļā, 46.panta pirmās daļas 2., 10. un 11.punktā, 1.1 daļā, 1.2 daļā un otrās daļas otrajā punktā, 47.panta pirmās daļas 2.punktā, otrās daļas 2., 3., 5. un 7.punktā, 2.1 daļā, trešajā un ceturtajā daļā, 48.panta pirmajā daļā, 49.pantā, 50.panta pirmajā un otrajā daļā, 51.panta pirmās daļas 1., 2., 4., 5., 6., 9., 10., 13., 14., 15. un 16.punktā un otrās daļas 10.punktā, 53.panta trešajā daļā, 55.panta pirmajā un ceturtajā daļā, 56.panta pirmajā daļā, 1.1 daļas 1., 2. un 3.punktā un trešajā daļā, 61.panta pirmajā daļā un 63.panta otrajā daļā pēc vārda “terorisma” papildināt ar vārdiem “un proliferācijas”.
3. 1.pantā:

papildināt 8.punktā pēc vārdiem “, kura faktiski īsteno” ar vārdu “galējo”;

izslēgt 14.punktu;

papildināt 15.punktu pēc vārdiem “un kas ir reģistrēta” ar vārdiem “vai licencēta” un aizstāt vārdus “ un kas nav saistīta ar kādu regulētu un uzraudzītu grupu” ar vārdiem “un kas nav saistīta ar regulētu, efektīvi konsolidēti uzraudzītu finanšu grupu.”;

izteikt 16.punktu šādā redakcijā:

“16) sliekšņa deklarācija – deklarācija par darījuma, kurš atbilst normatīvajos aktos noteiktajam saturam;”;

papildināt 17.punktu pēc vārdiem “aizdomīgs darījums - darījums” ar vārdiem “vai darbība” un aiz vārdiem “ar terorisma” ar vārdiem “un proliferācijas”.

1. 3.pantā:

izteikt pirmās daļas 3.punktu šādā redakcijā:

“3) ārpakalpojuma grāmatveži, zvērināti revidenti, zvērinātu revidentu komercsabiedrības un nodokļu konsultanti, kā arī jebkura cita persona, kura apņemas tieši vai ar citu tādu personu starpniecību, kuras saistītas ar minēto citu personu, sniegt materiālu atbalstu, palīdzību vai konsultācijas nodokļu jautājumos kā pamatdarbību vai profesionālo darbību;”;

papildināt pirmās daļas 6.punktu pēc vārdiem “nekustamo īpašumu” ar vārdiem “, tostarp gadījumos, kad tie rīkojas kā nekustamā īpašuma nomas starpnieki, taču attiecībā uz darījumiem, kuriem ikmēneša nomas maksa ir 10 000 euro vai lielākā apmērā;”;

papildināt pirmo daļu ar 12.,13. un 14. punktu šādā redakcijā:

“12) personas, kas darbojas vai rīkojas kā starpnieki mākslas un antikvāro priekšmetu tirdzniecībā, tostarp gadījumos, kad to veic antikvariāti un izsoļu nami, ja darījuma vai saistītu darījumu virknes vērtība ir 10 000 euro vai lielākā apmērā;

13) personas, kas nodarbojas ar glabāšanu, darbojas vai rīkojas kā starpnieki mākslas un antikvāro priekšmetu tirdzniecībā, gadījumos, kad to veic brīvostas, ja darījuma vai saistītu darījumu virknes vērtība ir 10 000 euro vai lielākā apmērā;

14) maksātnespējas procesa administratori.”;

aizstāt otrajā daļā vārdus “fizisko personu datu aizsardzības politiku” ar vārdiem “fizisko personu datu apstrādes politiku”;

izslēgt ceturto daļu;

papildināt ar piekto daļu šādā redakcijā:

“(5) Eiropas Parlamenta un Padomes 2015. gada 20. maija Regulas (ES) Nr. 2015/847 par līdzekļu pārvedumiem pievienoto informāciju un ar ko atceļ Regulu (EK) Nr. 1781/2006 (turpmāk – Regula Nr. 2015/847) prasības neattiecas uz Latvijā veiktiem līdzekļu pārvedumiem uz maksājuma saņēmēja maksājumu kontu, ja tiek veikts maksājums par Latvijā iegādātām precēm vai Latvijā saņemtajiem pakalpojumiem, un ir izpildīti visi Regulas Nr. 2015/847 2. panta 5. punktā minētie nosacījumi."

1. Papildināt likumu ar 3.1 pantu šādā redakcijā:

“**3.1 pants.** **Citu personu pienākums attiecībā uz informācijas sniegšanu par aizdomīgiem darījumiem**

Lai novērstu ar noziedzīgi iegūtu līdzekļu legalizāciju, terorisma un proliferācijas finansēšanu saistītas darbības, arī šā likuma 3.pantā nenorādītajām personām, kā arī valsts institūcijām, atvasinātām publiskām personām un to institūcijām ir pienākums pildīt šā likuma prasības attiecībā uz informācijas sniegšanu par aizdomīgiem darījumiem. Šajā pantā norādītajām personām tiek piemēroti likuma subjektiem paredzētie tiesiskās aizsardzības mehānismi.”

1. Aizstāt 4.panta ceturtajā daļā vārdus “Noziedzīgi iegūtu līdzekļu legalizācijas novēršanas dienests (turpmāk – Kontroles dienests)” ar vārdiem “Finanšu izlūkošanas dienests”.
2. 5.pantā:

izslēgt otrajā daļā vārdus “un noziedzīgā nodarījuma izdarīšanas vietā par to ir paredzēta kriminālatbildība.”;

papildināt ar piekto daļu šādā redakcijā:

“(5) Proliferācijas finansēšana šā likuma izpratnē ir Starptautisko un Latvijas Republikas nacionālo sankciju likumā minētā proliferācijas finansēšana.”

1. Izteikt 5.1 pantu šādā redakcijā:

“**5.1 pants. Likuma prasību izpildei nepieciešamās informācijas pieejamība likuma subjektiem un uzraudzības un kontroles institūcijām no Latvijas Republikas informācijas sistēmām**

1. Likuma subjektiem un uzraudzības un kontroles institūcijām, šajā likumā noteikto pienākumu izpildei, ir tiesības pieprasīt, saņemt, glabāt un citādi apstrādāt ierakstus un ziņas par dalībniekiem un patiesajiem labuma guvējiem no Latvijas Republikas Uzņēmumu reģistra vestajiem reģistriem tiešsaistes formā, lai izvērtētu ziņas par klientu un tā darījuma partneriem un nepieciešamību ziņot Finanšu izlūkošanas dienestam par aizdomīgu darījumu vai atturēties no aizdomīga darījuma veikšanas, kā arī konstatētu, vai klientam nav pasludināts juridiskās personas maksātnespējas process vai ierosināts tiesiskās aizsardzības process.
2. Likuma subjektam, izņemot šā likuma 41.panta otrajā daļā minētajiem, šajā likumā noteikto pienākumu izpildei ir tiesības pieprasīt, saņemt, glabāt un citādi apstrādāt no Valsts ieņēmumu dienesta reģistriem, Sodu reģistra, Valsts vienotās datorizētās zemesgrāmatas, Transportlīdzekļu un to vadītāju valsts reģistra, Iedzīvotāju reģistra ierakstus un ziņas tādā apjomā, kā minēts šā likuma 10.1panta trešās daļas 1. punktā un 41.panta otrās daļas 2., 3., 4., 5., 6., 7. punktā par maksu Ministru kabineta noteiktajā apmērā.
3. Likuma subjekts un uzraudzības un kontroles institūcijas izmantojot Latvijas Republikas informācijas sistēmas, pamatojoties uz šo likumu, ir atbildīgas par to izmantošanu tikai šajā likumā noteikto pienākumu izpildei.
4. Lai novērstu likuma subjekta un uzraudzības un kontroles institūciju Latvijas Republikas informācijas sistēmu izmantošanu šajā likumā neparedzētiem mērķiem, likuma subjekts dokumentē veikto pieprasījumu un saņemto informāciju.”
5. Papildināt likuma I nodaļu ar 5.2 pantu šādā redakcijā:

“**5.2 pants. Fizisko personu datu apstrādes vispārējie nosacījumi**

(1) Fizisko personu datu apstrāde šā likuma mērķa sasniegšanai likumā noteiktajā apjomā tiek veikta sabiedrības interesēs.

(2) Likuma subjekts, uzraudzības un kontroles institūcija, Kontroles dienests,  Latvijas Republikas Uzņēmumu reģistrs un šā likuma 41. pantā minēto reģistru pārziņi datu subjektam nesniedz informāciju par šā likuma ietvaros veikto datu apstrādi, izņemot publiski pieejamos datus.”.

1. 7. panta pirmajā daļā:

izslēgt 5.punktā vārdus “neparastu un”;

izslēgt 6.punktā vārdus “neparastiem un”;

papildināt ar 6.1 punktu šādā redakcijā:

“61 ) kārtību, kādā iesniedz sliekšņa deklarāciju;”;

izteikt 10.punktu šādā redakcijā:

“10) neatkarīga audita funkciju, lai nodrošinātu iekšējās kontroles sistēmas atbilstības normatīvo aktu noziedzīgi iegūtu līdzekļu legalizācijas un terorisma finansēšanas novēršanas jomā prasībām un darbības efektivitātes izvērtēšanu un, ja tas ir atbilstoši, ņemot vērā noziedzīgi iegūtu līdzekļu legalizācijas un terorisma finansēšanas risku, saimnieciskās darbības apmēru un būtību. ”

1. Papildināt 8.panta otro daļu pēc skaitļa un vārda “18 mēnešos” ar vārdu “dokumentējot”.
2. 9.pantā:

izslēgt vārdus “neparasta darījuma pazīmes un”;

papildināt pēc vārda “darījumus” ar vārdiem “un to pazīmes”.

1. 10.pantā:

pirmajā daļā:

papildināt pēc vārdiem “atbildīgās personas)” ar vārdiem”, tai skaitā no augstākās vadības”;

izteikt otro daļu šādā redakcijā:

“(2) Kredītiestādes, licencētās maksājumu iestādes un licencētās elektroniskās naudas iestādes, kā arī ieguldījumu brokeru sabiedrības par noziedzīgi iegūtu līdzekļu legalizācijas un terorisma finansēšanas novēršanas prasību izpildi atbildīgo darbinieku ieceļ gan augstākajā vadībā, kas nodrošina noziedzīgi iegūtu līdzekļu legalizācijas un terorisma finansēšanas novēršanas prasību izpildes pārraudzību, gan iekšējās kontroles struktūrvienībā, kas nodrošina noziedzīgi iegūtu līdzekļu legalizācijas un terorisma finansēšanas novēršanas prasību praktisko izpildi.”

izteikt 2.1 daļu šādā redakcijā:

“(21) Likuma subjektam ir pienākums izstrādāt:

1) par šā likuma prasību ievērošanu atbildīgā darbinieka (tai skaitā no augstākās vadības) novērtēšanas politiku un dokumentēt novērtējumu, kas apliecina, ka attiecīgais darbinieks (tai skaitā no augstākās vadības) atbilst normatīvajos aktos un šā likuma subjekta iekšējās politikās un procedūrās noteiktajām prasībām, lai nodrošinātu šā likuma subjekta darbības atbilstību šā likuma prasībām, ja attiecīgās jomas speciālie normatīvie akti nenosaka atsevišķas stingrākas procedūras;

2) procedūru, kurā nosaka par šā likuma prasību ievērošanu atbildīgā darbinieka (tai skaitā no augstākās vadības) pilnvaru un pienākumu sadali noziedzīgi iegūtu līdzekļu legalizācijas un terorisma finansēšanas novēršanas jomā, un kārtību, kādā tiek nodrošināta par šā likuma prasību ievērošanu atbildīgā darbinieka (tai skaitā no augstākās vadības) darbības uzraudzība, ja attiecīgās jomas speciālie normatīvie akti nenosaka atsevišķas stingrākas prasības.”;

izslēgt ceturto daļu.

1. Papildināt likuma II nodaļu ar 10.1 pantu šādā redakcijā:

“**10.1 pants.Par likuma prasību izpildi atbildīgo darbinieku (tai skaitā no augstākās vadības) piemērotība (atbilstība), ja attiecīgās jomas speciālie normatīvie akti nenosaka atsevišķus stingrākas prasības**

1. Par augstākās vadības locekli, nevar būt persona, kurai nav nevainojama reputācija un kura atbilst vismaz vienam no šā panta trešajā daļā minētajiem nosacījumiem.
2. Lai noskaidrotu pretendenta (tai skaitā no augstākās vadības) likuma subjektā par šā likuma prasību ievērošanu piemērotību (atbilstību) darbam vai par šā likuma prasību ievērošanu atbildīgā darbinieka (tai skaitā no augstākās vadības) piemērotību (atbilstību) veicamajiem darba pienākumiem vai amatam, likuma subjektā īpaši tam pilnvarota persona veic pārbaudi, apstrādājot pretendenta likuma subjektā par šā likuma prasību ievērošanu vai par šā likuma prasību ievērošanu atbildīgā darbinieka sniegto informāciju nolūkā sasniegt mērķi – nodrošināt likuma subjekta reputāciju, novēršot likuma subjekta iesaistīšanu nelikumīgās darbībās, identificēt un novērst citus likuma subjektam būtiskus riskus, kā arī sargātu klienta personas, darījumu un gadījuma rakstura darījumu noslēpumu.
3. Likuma subjekts nedrīkst nodarbināt par šā likuma prasību ievērošanu atbildīgo personu (tai skaitā no augstākās vadības), kura atbilsts vismaz vienam no šādiem nosacījumiem:
4. persona ir sodīta par tīša nozieguma izdarīšanu pret valsti, īpašumu vai pārvaldības kārtību vai par tīša nozieguma izdarīšanu tautsaimniecībā vai valsts institūciju dienestā, vai par tāda nozieguma izdarīšanu, kas saistīts ar terorismu, un sodāmība par to nav noņemta vai dzēsta;
5. šajā likumā paredzētā uzraudzības un kontroles institūcija vai Starptautisko un Latvijas Republikas nacionālo sankciju likumā paredzētā kompetentā institūcija personai piemērojusi administratīvo sankciju un savā mājaslapā internetā publiskojusi informāciju par administratīvo sankciju (izņemot brīdinājumu) par starptautisko vai nacionālo sankciju vai noziedzīgi iegūtu līdzekļu legalizāciju un terorisma finansēšanas novēršanu reglamentējošo normatīvo aktu pārkāpšanu un no administratīvo sankciju piemērošanas dienas nav pagājis vismaz viens gads.
6. Šā panta trešās daļas 1.punkta nosacījuma ievērošanai likuma subjekts pieprasa, saņem un apstrādā personas datus no Sodu reģistra.”
7. 11. pantā:

pirmajā daļā:

izslēgt 5.punktā vārdus “darījums atbilst vismaz vienai no neparasta darījuma pazīmju sarakstā ietvertajām pazīmēm vai ”;

6.punktā aizstāt vārdus “nav ticami” ar vārdiem “nav patiesi vai atbilstoši”;

papildināt ar 7.punktu šādā redakcijā:

“7) ja darījumā vai gadījuma rakstura darījumā tiek izmantota virtuālā valūta.”

aizstāt trešajā un ceturtajā daļā vārdu “veikta” ar vārdu “veicama”;

izteikt septīto daļu šādā redakcijā:

“(7) Ja likuma subjekts nespēj veikt šajā likumā noteiktos klienta izpētes pasākumus, likuma subjekts neatver kontu, neuzsāk darījuma attiecības, nekavējoties izbeidz darījuma attiecības un neveic gadījuma rakstura darījumu ar attiecīgo personu vai juridisku veidojumu. Likuma subjekts dokumentē un izvērtē katru šādu gadījumu un, ja rodas aizdomas par noziedzīgi iegūtu līdzekļu legalizāciju vai terorisma finansēšanu, ziņo Finanšu izlūkošanas dienestam.”;

papildināt pantu ar 9.daļu šādā redakcijā:

“(9) Šā likuma 3.panta pirmās daļas 3.punktā minētais likuma subjekts veic klienta izpēti personai gadījumos, kad klients slēdz darījumu ar personu par nekustamā īpašuma pirkšanu, pārdošanu, iznomāšanu.”

1. 11.1 pantā:

izteikt septīto daļu šādā redakcijā:

“(7) Likuma subjekts klienta izpētes pasākumus piemēro, ne tikai uzsākot darījuma attiecības, bet arī darījuma attiecību laikā, kā arī esošiem klientiem, pamatojoties uz risku novērtējumu balstītu pieeju, kad:

1. mainās būtiski apstākļi saistībā ar klientu;
2. likuma subjektam ir juridisks pienākums noteiktajā termiņā sazināties ar klientu ar nolūku pārskatīt jebkuru ar patieso labuma guvēju saistītu būtisku informāciju;
3. likuma subjektam šis pienākums noteikts likumā “Par nodokļiem un nodevām”.”
4. Papildināt 13.panta 1.1 daļas trešo punktu pēc vārdiem “vai darbojas juridisks veidojums”ar vārdiem “, kā arī juridiskā veidojuma pilnvaroto personu vai personas, kam ir līdzvērtīgs amats”.
5. Aizstāt 14.pantā vārdus “kredītiestāde un finanšu iestāde” ar vārdiem “likuma subjekts”.
6. Izteikt 15. pantu šādā redakcijā:

"**15. pants.** **Aizliegums uzturēt anonīmus kontus un anonīmus individuālos seifus.**

Kredītiestādei un finanšu iestādei ir aizliegts atvērt un uzturēt anonīmus kontus, kontus ar fiktīviem (personu apliecinošiem dokumentiem neatbilstošiem) vārdiem un anonīmus individuālos seifus."

1. 18.pantā:

papildināt otro daļu ar 3.punktu šādā redakcijā:

“3) ja šā panta daļas 1. un 2. punktā minētās personas kontroli īsteno netieši, personu, ar kuras starpniecību kontrole tiek īstenota, vārdu, uzvārdu, personas kodu (ja personai nav personas koda, — dzimšanas datumu, mēnesi un gadu), bet juridiskajai personai vai juridiskajam veidojumam — nosaukumu, reģistrācijas numuru un juridisko adresi. Ja starpniecību īsteno ar juridiskā veidojuma starpniecību arī pilnvarotās personas vārdu, uzvārdu, personas kodu (ja personai nav personas koda, — dzimšanas datumu, mēnesi un gadu).”

Izteikt trešās daļas ievaddaļu šādā redakcijā:

“(3) Likuma subjekts, izmantojot ziņas vai dokumentus no Latvijas Uzņēmumu reģistra, noskaidro klienta patieso labuma guvēju. Papildus, balstoties uz risku novērtējumu, likuma subjekts noskaidro klienta patieso labuma guvēju vienā no šādiem veidiem:”

papildināt ar 3.1, 3.2, 3.3, 3.4 un 3.5 daļu šādā redakcijā:

“(31) Likuma subjekti, kā arī kontroles un uzraudzības institūcijas, konstatējot, ka klientu izpētes ietvaros noskaidrotā informācija par patieso labuma guvēju neatbilst Latvijas Republikas Uzņēmumu reģistra vestajos reģistros reģistrētajai informācijai, nekavējoties, bet ne vēlāk kā triju darba dienu laikā paziņo par to Latvijas Republikas Uzņēmumu reģistram, paskaidrojot konstatētās neatbilstības būtību, kā arī norādot vai informācija, iespējams, ir nepatiesa pēc būtības vai arī informācijā konstatēta pārrakstīšanās kļūda.

(32) Latvijas Republikas Uzņēmumu reģistrs, saņemot šā panta 3.1 daļā minētajā kārtībā paziņojumu, ka reģistrētā informācija par attiecīgās juridiskās personas patieso labuma guvēju, iespējams, ir nepatiesa pēc būtības, nekavējoties, bet ne vēlāk kā vienas darba dienas laikā, reģistrē brīdinājumu, ka reģistrētā informācija par patieso labuma guvēju, iespējams, ir nepatiesa.

(33) Informācija par šā panta 3.2 daļā minētajā kārtībā reģistrētajiem brīdinājumiem, likuma prasību izpildei ir pieejama likuma subjektiem, kā arī tiesību aizsardzības iestādēm, kontroles un uzraudzības institūcijām, līdz brīdim, kad persona, kas šā panta 3.1 daļā minētajā kārtībā paziņojumu iesniegusi, atsauc to vai arī tiesību aizsardzības iestāde informē Latvijas Republikas Uzņēmumu reģistru, ka nav pamata uzskatīt, ka reģistrētā patiesā labuma guvēja informācija būtu nepatiesa.

(34) Ja periodā, kurā reģistrēts brīdinājums, ka reģistrētā informācija par patieso labuma guvēju, iespējams, ir nepatiesa, tiek iesniegts pieteikums patiesā labuma guvēju izmaiņu reģistrācijai, vēsturiskā informācija par brīdinājumu tiek saglabāta.

(35) Ja šā panta 3.1 daļā minētajā kārtībā iesniegtais paziņojums sniegts labā ticībā, neatkarīgi no tā, vai fakts, ka ziņas par patieso labuma guvēju sniegtas nepatiesas, tiek vai netiek pierādīts pirmstiesas kriminālprocesā vai tiesā, kā arī neatkarīgi no klienta un šā likuma subjekta savstarpējā līguma noteikumiem, paziņojuma iesniegšana Uzņēmumu reģistram nav uzskatāma par neizpaužamu ziņu izpaušanu, un saistībā ar to šā panta 3.1 daļā minētajām personām neiestājas juridiskā, tajā skaitā, civiltiesiskā atbildība.”;

aizstāt ceturtajā daļā vārdus “kopējais kredīta apgrozījums” ar vārdiem “kopējā darījuma summa (kredītiestādes, maksājumu iestādes, elektroniskās naudas iestādes, ieguldījumu brokeru sabiedrības gadījumā – kopējais kredīta apgrozījums)”;

papildināt ar 7.1 daļu šādā redakcijā:

“(71) Gadījumos, kuros šā panta septītajā daļā noteiktajā kārtībā par patieso labuma guvēju uzskatāms maksātnespējas procesa administrators, tiktāl ciktāl maksātnespējas procesa administrators rīkojas sava amata darbības ietvaros, tā kā patiesā labuma guvēja statuss netiek saistīts ar viņa kā privātpersonas patiesā labuma guvēja statusu.”

1. 18.1pantā:

izslēgt panta nosaukumā vārdus “juridiskās personas”;

papildināt pirmo daļu pēc vārdiem “kļuvusi par juridiskās personas” ar vārdiem “vai ārvalsts juridiskās personas vai juridiskā veidojuma, kas Latvijas Republikā reģistrē filiāli vai pārstāvniecību (turpmāk – ārvalsts subjekts) un pēc vārdiem “paziņot juridiskajai personai” ar vārdiem “vai ārvalsts subjektam”;

papildināt otro daļu pēc vārdiem “juridiskajai personai” ar vārdiem “vai ārvalsts subjektam”;

izteikt trešo daļu šādā redakcijā:

“(3) Juridiskā persona un ārvalsts subjekts pēc savas iniciatīvas noskaidro un identificē savus patiesos labuma guvējus, ja ir saprātīgs pamats apšaubīt šā panta pirmajā un otrajā daļā noteiktajā kārtībā iesniegto informāciju vai ja šī informācija nav iesniegta, bet juridiskajai personai vai ārvalsts subjektam ir saprātīgs pamats uzskatīt, ka juridiskajai personai vai ārvalsts subjektam tai ir patiesais labuma guvējs.”;

papildināt ceturto daļu pēc vārdiem “juridiskā persona” ar vārdiem “kā arī ārvalsts subjekts” un pēc vārdiem “pār juridisko personu” ar vārdiem “vai ārvalsts subjektu”.

1. 18.2pantā:

aizstāt pirmajā daļā otro teikumu “Nav nepieciešams iesniegt īstenotās kontroles dokumentāro pamatojumu, kā arī par personām, kurām ir personas kods, nenorāda informāciju par dzimšanas datumu, mēnesi un gadu, personu apliecinoša dokumenta numuru un izdošanas datumu, valsti un institūciju, kas dokumentu izdevusi.” ar teikumiem šādā redakcijā: “Īstenotās kontroles dokumentāro pamatojumu, kā arī dokumentu, kas apstiprina patiesā labuma guvēja identificējošās informācijas atbilstību, iesniedz pēc Latvijas Republikas Uzņēmumu reģistra pieprasījuma, lai Latvijas Republikas Uzņēmumu reģistrs pārliecinātos par iesniegtās informācijas ticamību. Par personām, kurām ir personas kods, nenorāda informāciju par dzimšanas datumu, mēnesi, gadu, personu apliecinošā dokumenta numuru un izdošanas datumu, valsti un institūciju, kas dokumentu izdevusi.”;

izteikt otrās daļas otro teikumu šādā redakcijā:

“Ja juridiskā persona ir izmantojusi visus iespējamos noskaidrošanas līdzekļus un secinājusi, ka nav iespējams noskaidrot nevienu fizisko personu – patieso labuma guvēju šā likuma 1. panta 5. punkta izpratnē, kā arī ir izslēgtas šaubas, ka juridiskajai personai ir patiesais labuma guvējs, pieteicējs to apliecina pieteikumā, norādot pamatojumu.”;

izslēgt otrajā daļā trešo teikumu;

izslēgt ceturto un piekto daļu;

papildināt ar septīto daļu šādā redakcijā:

“(7) Ārvalsts subjekts šajā pantā noteikto izpilda, iesniedzot informāciju Latvijas Republikas Uzņēmumu reģistram, ja tā filiāle vai pārstāvniecība tiek reģistrēta vai jau ir reģistrēta Latvijas Republikas Uzņēmumu reģistra vestajos reģistros, vai Valsts ieņēmumu dienestam, ja tā pārstāvniecība reģistrēta vai tiek reģistrēta kā nerezidenta (ārvalsts komersanta) pastāvīgā pārstāvniecība Latvijā nodokļu maksātāju reģistrā.”.

1. 18.3pantā:

izteikt pirmo daļu šādā redakcijā:

“(1) Lai efektīvi ierobežotu noziedzīgi iegūtu līdzekļu legalizācijas un terorisma finansēšanas riskus, veicinātu uzticēšanos juridisko personu un ārvalstu subjektu veiktajiem darījumiem un finanšu sistēmai, un uzņēmējdarbības videi kopumā, mazinātu iespēju izmantot juridiskās personas un ārvalstu subjektus prettiesiskām darbībām (it īpaši korupcijai un nodokļu nemaksāšanai), aizsargātu citu personu tiesības un nodrošinātu informācijas pieejamību par darījumu partneru — juridisko personu un ārvalstu subjektu — patiesajiem labuma guvējiem, ikvienai personai ir tiesības saņemt informāciju par patiesajiem labuma guvējiem no Valsts ieņēmumu dienesta un tiešsaistes formā no Latvijas Republikas Uzņēmumu reģistra. Attiecīgo informāciju sniedz Latvijas Republikas Uzņēmumu reģistra un Valsts ieņēmumu dienesta darbību regulējošos normatīvajos aktos noteiktajā kārtībā.”;

papildināt ar 1.1daļu šādā redakcijā:

“(11) Informāciju par nerezidentu (ārvalsts komersantu), kas Valsts ieņēmumu dienesta vestajā nodokļu maksātāju reģistrā reģistrējuši pastāvīgās pārstāvniecības, patiesajiem labuma guvējiem sniedz Valsts ieņēmumu dienests atbilstoši normatīvajiem aktiem, kas regulē informācijas no nodokļu maksātāju reģistra izsniegšanu.”;

trešo daļu papildināt pēc vārdiem “juridiskās personas” ar vārdiem “vai ārvalstu subjekti”;

papildināt ar ceturto daļu šādā redakcijā:

“(4) Informācija par juridisko personu un ārvalstu subjektu patiesajiem labuma guvējiem ir pieejama šajā pantā minētajos reģistros ne vairāk kā 10 gadus pēc tam, kad juridiskā persona vai ārvalstu subjekta reģistrētā filiāle vai pārstāvniecība ir izslēgtas no attiecīgā reģistra.”

1. Izslēgt 20.panta pirmās daļas 2.punktā vārdus “neparastiem vai”.
2. Izteikt 22. panta pirmo daļu šādā redakcijā:

"(1) Klienta padziļināta izpēte ir uz risku novērtējumu balstītas darbības, kas tiek veiktas papildus klienta izpētei un, ievērojot uz risku novērtējumu balstītu pieeju, ietver šādus pasākumus:

1) iegūt un izvērtēt papildinformāciju par klientu un tā patieso labuma guvēju, kā arī pārliecināties par iegūtās papildinformācijas patiesumu;

2) iegūt un izvērtēt papildinformāciju par darījumu attiecību paredzamo būtību;

3) iegūt un izvērtēt papildinformāciju par klienta veikto darījumu atbilstību deklarētajai saimnieciskajai darbībai;

3) iegūt un izvērtēt informāciju par klienta un tā patiesā labuma guvēja līdzekļu un labklājības izcelsmi;

4) iegūt un izvērtēt informāciju par paredzamo vai veikto darījumu pamatojumu;

5) darījuma attiecību nodibināšanai vai turpināšanai iegūt augstākās vadības apstiprinājumu;

6) veikt padziļinātu darījuma attiecību uzraudzību, palielinot piemēroto kontroļu skaitu un biežumu un nosaka darījuma veidus, kuriem nepieciešama atkārtota pārbaude ;

7) veikt citus pasākumus, kas nepieciešami, lai pārliecinātos par darījuma attiecību vai gadījuma rakstura darījuma tiesisko un ekonomisko būtību.";

papildināt ar 1.1 daļu šādā redakcijā:

“(11) Uzraudzības un kontroles institūcijas, balstoties uz risku novērtējumu, izdod normatīvos noteikumus vai izstrādā vadlīnijas papildinformācijas apjomam šā panta pirmās daļas 1. un 2.punktā un 25.1 panta pirmās daļas 1.punktā noteikto pasākumu izpildei, kā arī papildprasības un pastiprinātās ziņošanas mehānismiem 25.1 panta trešās daļas 1. un 2.punktā noteikto pasākumu izpildei. ”

1. Izteikt 24.panta pirmās daļas ievaddaļu šādā redakcijā:

“(1) Kredītiestāde un finanšu iestāde, uzsākot korespondentattiecības ar kredītiestādi vai finanšu iestādi (respondentu), tostarp, uzsākot korespondentattiecības, kas ietver maksājumu izpildi ar augsta riska trešās valsts kredītiestādi vai finanšu iestādi (respondentu), papildus klienta izpētes pasākumiem veic šādus pasākumus:”

1. Papildināt 25.pantu ar sesto daļu šādā redakcijā:

“(6) Valsts ieņēmumu dienests sniedz informāciju par Latvijas Republikas politiski nozīmīgu personu, tā laulāto, vecākiem, bērniem, brāļiem vai māsām, izņemot par starptautiskas organizācijas vadītāju (direktoru, direktora vietnieku) un valdes locekli vai personu, kas šajā organizācijā ieņem līdzvērtīgu amatu. Ministru kabinets nosaka apmēru un kārtību, kādā persona pieprasa, saņem, glabā un citādi apstrādā informāciju no Valsts ieņēmumu dienesta politiski nozīmīgu personu datubāzes.”

1. Papildināt likumu ar 25.1 pantu šādā redakcijā:

“**25.1 pants. Darījuma attiecības ar augsta riska trešās valsts klientu**

1. Ja pirms darījuma attiecību uzsākšanas vai darījuma attiecību, kā arī gadījuma rakstura darījuma laikā tiek konstatēts, ka klients ir no augsta riska trešās valsts, likuma subjekts veic šādus padziļinātās klienta izpētes pasākumus:
2. iegūst un izvērtē papildinformāciju par klientu un tā patieso labuma guvēju, kā arī pārliecinās par iegūtās papildinformācijas patiesumu;
3. iegūst informāciju par darījuma attiecību paredzamo būtību;
4. noskaidro klienta un tā patiesā labuma guvēja līdzekļu izcelsmi un materiālo stāvokli raksturojošas labklājības izcelsmi;
5. iegūst informāciju par paredzamo vai veikto darījumu iemeslu (tiesisko un ekonomisko būtību);
6. saņem augstākās vadības piekrišanu pirms darījuma attiecību uzsākšanas vai darījuma attiecību turpināšanai;
7. veic padziļinātu darījumu attiecību uzraudzību, palielinot piemēroto kontroļu skaitu un biežumu un nosaka darījuma veidus, kuriem nepieciešama atkārtota pārbaude.
8. Likuma subjekts klientam, kas ir no augsta riska trešās valsts, var pieprasīt nodrošināt, lai pirmais maksājums darījuma attiecību ietvaros tiek veikts ar tāda konta starpniecību, kas kredītiestādē, uz kuru attiecas no šā likuma vai Eiropas Savienības normatīvajiem aktiem izrietošas prasības par noziedzīgi iegūtu līdzekļu legalizācijas un terorisma finansēšanas novēršanu, ir atvērts uz klienta vārda.
9. Likuma subjekts, papildus šā panta pirmajā daļā paredzētajiem pasākumiem, ņemot vērā Eiropas Savienības starptautiskās saistības, kā arī novērtējumus, izvērtējumus vai ziņojumus, ko sagatavojušas starptautiskās organizācijas un standartu noteikšanas iestādes noziedzīgi iegūtu līdzekļu legalizācijas un terorisma finansēšanas novēršanas jomā, attiecībā uz riskiem, ko rada augsta riska trešās valstis, piemēro vienu vai vairākus papildu risku mazinošos pasākumus klientiem, kuri veic darījumus, kuros iesaistītas augsta riska trešās valstis un paziņo par to uzraudzības un kontroles institūcijai. Minētie pasākumi ietver vienu vai vairākus šādus elementus:
10. klienta padziļinātās izpētes papildprasību piemērošana;
11. pastiprinātu attiecīgo ziņošanas mehānismu vai sistemātiskas ziņošanas par finanšu darījumiem ieviešanu;
12. darījumu attiecību vai gadījuma rakstura darījumu attiecībām ar fiziskām vai juridiskām personām, vai juridiskiem veidojumiem no augsta riska trešajām valstīm ierobežošanu.
13. Papildus šā panta pirmajā daļā noteiktajiem pasākumiem uzraudzības un kontroles institūcijas, ņemot vērā Eiropas Savienības starptautiskās saistības, kā arī novērtējumus, izvērtējumus vai ziņojumus, ko sagatavojušas starptautiskās organizācijas un standartu noteikšanas iestādes noziedzīgi iegūtu līdzekļu legalizācijas un terorisma finansēšanas novēršanas jomā, attiecībā uz riskiem, ko rada augsta riska trešās valstis, var piemērot vienu vai vairākus pasākumus:
14. atteikt augsta riska trešo valstu meitasuzņēmumu, filiāles vai pārstāvniecības izveidošanu;
15. aizliegt likuma subjektiem meitasuzņēmuma, filiāles vai pārstāvniecības izveidi augsta riska trešajā valstī;
16. uzdot veikt padziļināto izpēti vai pastiprināto uzraudzību darījumiem vai pastiprinātas ārējās revīzijas prasības likuma subjektu filiālēm, pārstāvniecības vai meitasuzņēmumiem, kas atrodas attiecīgajā augsta riska trešajā valstī;
17. pieprasīt stingrākas ārējo revīziju prasības finanšu grupām attiecībā uz jebkurām filiālēm, pārstāvniecībām vai meitasuzņēmumiem, kas atrodas augsta riska trešajā valstī;
18. pieprasīt kredītiestādēm un finanšu iestādēm pārskatīt un grozīt un, ja nepieciešams izbeigt korespondējošās attiecības ar respondentiestādēm no augsta riska trešās valsts.
19. Pirms šī panta trešās un ceturtās daļas piemērošanas vai ieviešanas par paredzamo pasākumu piemērošanu uzraudzības un kontroles institūcijai ir pienākums paziņot Eiropas Komisijai.”
20. 26.pantā:

izslēgt trešās daļas 3.punktu;

izteikt sesto daļu šādā redakcijā:

“(6) Likuma subjekts, veicot šā likuma [11. panta](https://likumi.lv/ta/id/178987#p11) pirmās daļas 2. punkta "c" apakšpunktā paredzēto darījumu, ir tiesīgs veikt vienkāršotu klienta izpēti, ja darījums nerada aizdomas par noziedzīgi iegūtu līdzekļu legalizāciju, terorisma un proliferācijas finansēšanu vai mēģinājumu veikt šīs darbības.”

1. 27.1 pantā:

izslēgt pirmās daļas 5.punktā vārdus “neparastus vai”;

papildināt otro daļu pēc vārdiem un skaitļa “pārsniedz 50 euro” ar vārdiem un skaitli “vai arī, kad veic attālināti maksājumu, kā noteikts Maksājumu pakalpojumu un elektroniskās naudas likuma 1.panta 3.1 punktā, ja katrā darījumā samaksātā summa pārsniedz 50 euro.”;

papildināt ar trešo daļu šādā redakcijā:

“(3) Kredītiestādes un finanšu iestādes, kas darbojas kā saņēmēji (maksājumu karšu pieņēmēji), ir tiesīgas pieņemt anonīmo priekšapmaksas karšu maksājumus, kas izsniegtas trešajās valstīs, ja tās līdzvērtīgi atbilst šā panta pirmās daļas 1. un 2. punktā noteiktajām prasībām.”

1. Aizstāt 28.panta otrajā daļā vārdus un skaitļus “šā likuma 11. un 11.1 panta” ar vārdiem “šajā likumā noteikto klienta izpētes”.
2. 29.pantā:

izteikt pirmās daļas 1.punktu šādā redakcijā:

“1) kredītiestāde un finanšu iestāde, kas izmanto klienta izpētes rezultātu atzīšanu un pieņemšanu, nodrošina, ka nepieciešamības gadījumā nekavējoties iegūt no kredītiestādes un finanšu iestādes, pie kuras tā vērsusies, visas klienta izpētes un klienta izpētes datu pārbaudes, tostarp, pieejamos datus, kas iegūti, izmantojot elektroniskos identifikācijas līdzekļus, sertifikācijas pakalpojumus Elektronisko dokumentu likuma 1.panta 10.punkta izpratnē kā noteikts Eiropas Parlamenta un Padomes 2014. gada 23. jūlija regulā (ES) Nr.  [910/2014](http://eur-lex.europa.eu/eli/reg/2014/910/oj/?locale=LV) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu [1999/93/EK](http://eur-lex.europa.eu/eli/dir/1999/93/oj/?locale=LV), vai citus tehnoloģiskos risinājumus Ministru kabineta noteiktajā apjomā un kārtībā. ”

1. Izteikt IV nodaļu šādā redakcijā:

“**IV nodaļa   
Ziņošana par aizdomīgiem darījumiem**

**30.pants. Ziņošanas pienākums**

(1) Likuma subjekta pienākums ir nekavējoties ziņot Finanšu izlūkošanas dienestam par katru aizdomīgu darījumu. Ziņošanas pienākums attiecas arī uz līdzekļiem, kas rada aizdomas, ka tie tieši vai netieši iegūti noziedzīga nodarījuma rezultātā vai saistīti ar terorisma un proliferācijas finansēšanu vai šādu darbību mēģinājumu, bet vēl nav iesaistīti darījumā vai tā mēģinājumā, kā arī uz gadījumiem, kad nepietiekamas uzmanības vai nolaidības dēļ, ja ir bijis pietiekams pamats konstatēt par aizdomīgu darījumu, ziņošanas pienākums nav veikts.

(2) Septiņu darbdienu laikā pēc tam, kad ir saņemts Finanšu izlūkošanas dienesta rakstveida pieprasījums, kas izriet no likuma subjekta ziņojuma par aizdomīgu darījumu vai šā likuma [62.pantā](https://likumi.lv/ta/id/178987#p62) minētās iestādes vai institūcijas sniegtās informācijas vai trīs darbdienu laikā, ja pieprasījumā ir norādīta steidzamība, sniegt Finanšu izlūkošanas dienestam likuma subjekta rīcībā esošo informāciju un dokumentus, kā arī papildu informāciju, lai Finanšu izlūkošanas dienests varētu veikt savus pienākumus atbilstoši šā likuma prasībām. Ņemot vērā sniedzamās informācijas un dokumentu apjomu, pēc saskaņošanas ar Finanšu izlūkošanas dienestu pieprasījuma izpildes termiņu var pagarināt.

(3) Triju darbdienu laikā pēc tam, kad saņemts Finanšu izlūkošanas dienesta rakstveida pieprasījums, kas saistīts ar šā dienesta izdoto rīkojumu par līdzekļu pagaidu iesaldēšanu uz piecām darbdienām, sniegt tam likuma subjekta rīcībā esošo informāciju un dokumentus, lai Finanšu izlūkošanas dienests varētu veikt savus pienākumus atbilstoši šā likuma prasībām. Ņemot vērā sniedzamās informācijas un dokumentu apjomu, pēc saskaņošanas ar Finanšu izlūkošanas dienestu pieprasījuma izpildes termiņu var pagarināt.

(4) Likuma subjekts ne vēlāk kā nākamajā darbdienā reģistrē Finanšu izlūkošanas dienestam sniegtos ziņojumus un nodrošina to pieejamību uzraudzības un kontroles institūcijām.

(5) Šā panta prasības nav attiecināmas uz nodokļu konsultantiem, ārpakalpojuma grāmatvežiem, zvērinātiem revidentiem, zvērinātu revidentu komercsabiedrībām, zvērinātiem notāriem, zvērinātiem advokātiem un citiem neatkarīgiem juridisko pakalpojumu sniedzējiem gadījumos, kad tie aizstāv vai pārstāv klientus pirmstiesas kriminālprocesā vai tiesas procesā vai sniedz konsultācijas par tiesas procesa uzsākšanu vai izvairīšanos no tā, izņemot noziedzīgi iegūtu līdzekļu legalizācijas, terorisma finansēšanas novēršanas jomā.

(6) Finanšu izlūkošanas dienestam nav tiesību izpaust to personu datus, kuras sniegušas informāciju par aizdomīgiem darījumiem, izņemot šā likuma [56.panta](https://likumi.lv/ta/id/178987#p56) pirmajā daļā paredzētajos gadījumos.

**31.pants. Ziņojuma par aizdomīgu darījumu saturs**

(1) Likuma subjekta saņemtā informācija uzskatāma par ziņojumu par aizdomīgu darījumu, ja iesniegtā informācija ietver vismaz:

1) klienta identifikācijas datus un šā likuma 37.2 pantā minētās izpētes dokumentu kopijas;

2) plānotā, pieteiktā, konsultētā, uzsāktā, atliktā, veiktā vai apstiprinātā darījuma aprakstu, darbības metodi (*modus operandi*) kā arī darījumā iesaistītās personas identifikācijas datus un darījuma summu, darījuma veikšanas vai pieteikšanas laiku un vietu un, ja likuma subjekta rīcībā ir darījumu apliecinoši dokumenti, šo dokumentu kopijas;

3) pamatojumu, kāpēc likuma subjekts uzskata darījumu par aizdomīgu;

4) citas normatīvajos aktos noteiktās ziņas.

(2) Ministru kabinets nosaka kārtību, kādā sniedzami ziņojumi par aizdomīgiem darījumiem, aizdomīga darījuma pazīmes, kā arī apstiprina ziņojuma veidlapu.

**31.1 pants. Informācijas saņemšana un apstrāde**

(1) Šā likuma 30.panta pirmajā daļā minētā informācija iesniedzama rakstveida vai elektroniski un uzskatāma par saņemtu līdz ar tās reģistrēšanas brīdi.

(2) Šā likuma 30.panta pirmajā daļā minētais ziņojums tiek reģistrēts, ja iesniegtās informācijas saturs atbilst šā likuma 31.1 pantā noteiktajām prasībām. Gadījumā, ja iesniegtās informācijas saturā tiek konstatēti trūkumi, Finanšu izlūkošanas dienests informē par to likuma subjektu.

**31.2 pants.** **Citu personu pienākums attiecībā uz informācijas sniegšanu par aizdomīgiem darījumiem.**

Šā likuma 3.1 pantā minētās personas sniedz informāciju Finanšu izlūkošanas dienestam par katru aizdomīgu darījumu, kā arī sniedz Finanšu izlūkošanas dienestam to rīcībā esošo informāciju un dokumentus, lai Finanšu izlūkošanas dienests varētu veikt savus pienākumus atbilstoši šā likuma prasībām. “

1. Papildināt likumu ar IV1 nodaļu šādā redakcijā:

**“IV1 Informācijas sniegšana par sliekšņa deklarāciju**

**31.3 Informēšanas pienākums**

(1) Likuma subjekta pienākums ir Ministru kabineta noteiktajā kārtībā iesniegt Finanšu izlūkošanas dienestam informāciju par sliekšņa deklarāciju.

(2) Likuma subjekts ne vēlāk kā nākamajā darbdienā reģistrē Finanšu izlūkošanas dienestam sniegto informāciju un nodrošina to pieejamību uzraudzības un kontroles institūcijām.

(3) Šā panta prasības nav attiecināmas uz nodokļu konsultantiem, ārpakalpojuma grāmatvežiem, zvērinātiem revidentiem, zvērinātu revidentu komercsabiedrībām, zvērinātiem notāriem, zvērinātiem advokātiem un citiem neatkarīgiem juridisko pakalpojumu sniedzējiem gadījumos, kad tie aizstāv vai pārstāv klientus pirmstiesas kriminālprocesā vai tiesas procesā vai sniedz konsultācijas par tiesas procesa uzsākšanu vai izvairīšanos no tā, izņemot noziedzīgi iegūtu līdzekļu legalizācijas, terorisma finansēšanas novēršanas jomā.

(4) Finanšu izlūkošanas dienestam nav tiesību izpaust to personu datus, kuras sniegušas informāciju par sliekšņa deklarācijām, izņemot šā likuma [56.panta](https://likumi.lv/ta/id/178987#p56) pirmajā daļā paredzētajos gadījumos.

**31.4 Sliekšņa deklarācijas saturs**

Ministru kabinets nosaka gadījumus un kārtību, kādā sniedzama informācija par sliekšņa deklarāciju, tās saturu, kā arī apstiprina ziņojuma veidlapu.”.

1. Papildināt 32.2 pantu ar 8.1 daļu šādā redakcijā:

“(8¹) Kontroles dienestam, pamatojoties uz tā rīcībā esošo informāciju, pēc savas iniciatīvas vai pēc šā likuma [62.panta](https://likumi.lv/ta/id/178987#p62) pirmajā daļā minēto ārvalstu pilnvaroto iestāžu vai institūciju lūguma par līdzekļu iesaldēšanu ir tiesības izdot rīkojumu par līdzekļu beztermiņa iesaldēšanu gadījumos, kas saistīti ar iespējamu terorisma finansēšanu.”

1. Izteikt 37. panta otrās daļas 1.punktu šādā redakcijā:

“1) visu klienta izpētes ietvaros iegūto informāciju, tai skaitā, informāciju par klienta iekšzemes un starptautiskajiem darījumiem, iekšzemes un starptautiskajiem gadījuma rakstura darījumiem un šādiem kontiem, klienta identifikācijas datus apliecinošu dokumentu kopijas, klientu izpētes rezultātus, kā arī pieejamo informāciju, kas iegūta, izmantojot elektroniskos identifikācijas līdzekļus, sertifikācijas pakalpojumus Elektronisko dokumentu likuma 1.panta 10.punkta izpratnē, kā noteikts Eiropas Parlamenta un Padomes 2014. gada 23. jūlija regulā (ES) Nr.  [910/2014](http://eur-lex.europa.eu/eli/reg/2014/910/oj/?locale=LV) par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu [1999/93/EK](http://eur-lex.europa.eu/eli/dir/1999/93/oj/?locale=LV), vai citus tehnoloģiskos risinājumus Ministru kabineta noteiktajā apjomā un kārtībā;”.

1. 38. pantā:

izteikt otro daļu šādā redakcijā:

“(2) Šā panta pirmajā daļā noteiktais informācijas atklāšanas aizliegums neattiecas uz informācijas apmaiņu vienas grupas ietvaros, tostarp, attiecībā uz kredītiestādēm un finanšu iestādēm arī informācijas apmaiņas gadījumos starp filiālēm vai meitas uzņēmumiem, kuros tām ir kapitāla daļu vairākums, trešajās valstīs, ja tiek īstenota grupas mēroga politika un procedūras, kā arī grupā noteiktā informācijas apmaiņas politika un procedūras noziedzīgi iegūtu līdzekļu legalizācijas un terorisma finansēšanas novēršanas nolūkā. ”;

papildināt ar 2.2 daļu šādā redakcijā:

“(22) Šā panta otrā daļa neattiecas uz gadījumiem, kad Finanšu izlūkošanas dienests ir aizliedzis likuma subjektiem izpaust attiecīgo informāciju.”;

papildināt trešo un ceturto daļu pēc vārdiem “zvērinātiem advokātiem” ar vārdiem “maksātnespējas procesa administratoriem”.

1. 41. pantā:

aizstāt pirmajā daļā skaitli un vārdus “10. panta ceturtās daļas” ar skaitli un vārdiem “10.1 panta trešās daļas 1. punkta”;

otrajā daļā:

papildināt pēc vārdiem “tiesības pieprasīt” ar vārdiem “, saņemt, glabāt un citādi apstrādāt”;

aizstāt 6.punktā vārdus “Transportlīdzekļu valsts reģistra” ar vārdiem “Transportlīdzekļu un to vadītāju valsts reģistra”;

izteikt 7.punktu šādā redakcijā:

“7) Iedzīvotāju reģistra — klienta, tā patieso labuma guvēju un pārstāvju, kā arī personas, kura izteikusi vēlmi uzsākt darījuma attiecības ar kredītiestādi vai apdrošināšanas komersantu, tās patieso labuma guvēju un pārstāvju personas datus (vārdu, uzvārdu, personas kodu, ziņas par statusu iedzīvotāju reģistrā un valstisko piederību, personu apliecinoša dokumenta veidu, numuru, derīguma termiņu un personas miršanas datumu, personas dzīvesvietas valsti), lai pārbaudītu minēto personu identitāti, kā arī ziņas par šo personu laulātajiem un pirmās pakāpes radiniekiem, lai pārbaudītu viņu identitāti, noteiktu savstarpēji saistītus klientus un veiktu šādu klientu noziedzīgi iegūtu līdzekļu legalizācijas un terorisma finansēšanas riska novērtējumu.”

papildināt ar piekto daļu šādā redakcijā:

"(5) Elektroniskās naudas iestādes un maksājumu pakalpojumu sniedzēji, kuri veic uzņēmējdarbību Latvijas Republikā kādā no veidiem, kas nav filiāle, un kuru galvenais birojs atrodas citā dalībvalstī, ja tās atbilst Komisijas 2018. gada 7. maija deleģētās regulas Nr. 2018/1108, ar ko Eiropas Parlamenta un Padomes Direktīvu (ES) 2015/849 papildina ar regulatīvajiem tehniskajiem standartiem attiecībā uz kritērijiem centrālo kontaktpunktu iecelšanai elektroniskās naudas emitentiem un maksājumu pakalpojumu sniedzējiem un ar noteikumiem attiecībā uz šo kontaktpunktu funkcijām, (turpmāk ­– Regula Nr. 2018/1108) 3. panta 1. punkta "a" vai "b" apakšpunktā noteiktajam kritērijam, izveido centrālo kontaktpunktu.".

1. 43. pantā:

Izteikt otro daļu šādā redakcijā:

“(2) Ja kredītiestāde vai finanšu iestāde šā likuma [28.panta](https://likumi.lv/ta/id/178987#p28) otrajā daļā vai citos šajā likumā noteiktajos gadījumos pēc savas iniciatīvas izbeidz darījuma attiecības ar klientu, slēdzot attiecīgos klienta kontus, kredītiestāde vai finanšu iestāde tajos esošos naudas līdzekļus saskaņā ar klienta norādījumu pārskaita uz šā paša klienta norēķinu kontu citā kredītiestādē vai finanšu iestādē, uz kontu, no kura naudas līdzekļi iepriekš saņemti. Ja klientam nav norēķinu konta citā kredītiestādē vai finanšu iestādē, vai nav iespējams veikt pārskaitījumu uz kontu, no kura naudas līdzekļi iepriekš saņemti, naudas līdzekļus izmaksā skaidrā naudā, ja summa kopumā nepārsniedz 7 200 euro. Ja pastāv aizdomas par noziedzīgi iegūtu līdzekļu legalizāciju vai terorisma finansēšanu, kredītiestāde vai finanšu iestāde ziņo par to Finanšu izlūkošanas dienestam atbilstoši šā likuma 30.pantā minētajiem noteikumiem. Ja kredītiestādei vai finanšu iestādei ir pamats atturēties no darījuma veikšanas, tā kontos esošos naudas līdzekļus nepārskaita un neizmaksā, bet rīkojas atbilstoši šā likuma 32.pantā minētajiem noteikumiem. Pagaidu konta slēgšanas gadījumā, kas ticis atvērts komercdarbības dibināšanas nolūkā naudas līdzekļus izmaksā personai, kura tos iemaksājusi šajā daļā paredzētajā kārtībā.”;

aizstāt trešajā daļā vārdu “pārdodot” ar vārdiem “un pārved finanšu instrumentu kontā esošos finanšu instrumentus uz citu kredītiestādi vai finanšu iestādi, bet, ja tas nav iespējams vai klients to norāda, - pārdod”.

1. Izteikt 44.pantu šādā redakcijā:

“**44. pants. Informācijas apmaiņa starp kredītiestādēm un finanšu iestādēm**

(1) Šā likuma mērķu īstenošanai kredītiestāde, maksājumu iestāde vai elektroniskās naudas iestāde pēc korespondentbankas vai citas maksājuma izpildē iesaistītas maksājumu iestādes vai elektroniskās naudas iestādes pieprasījuma sniedz tai savu klientu un to patieso labuma guvēju vai pilnvaroto personu identifikācijas un izpētes gaitā iegūto informāciju un dokumentus, kas attiecas uz darījumu, saistībā ar kuru maksājums tiek veikts.

(2) Kredītiestādēm un finanšu iestādēm šā likuma mērķu īstenošanai ir tiesības tieši vai ar šo iestāžu pilnvarotas institūcijas starpniecību savstarpēji apmainīties ar savu klientu un to patieso labuma guvēju vai pilnvaroto personu identifikācijas un izpētes gaitā iegūto informāciju un dokumentiem, kā arī par informāciju par personām, ar kurām šajā likumā noteiktajā kārtībā nav uzsāktas vai ir izbeigtas darījuma attiecības.

(3) Kredītiestādēm un finanšu iestādēm vai to pilnvarotām institūcijām, tai skaitā grupas ietvaros, šā likuma mērķu īstenošanai ir tiesības izveidot, uzturēt un elektroniski apstrādāt personas datus, izveidot un uzturēt personas datu apstrādes sistēmas par klientiem un personām, ar kurām šajā likumā noteiktajā kārtībā nav uzsāktas vai ir izbeigtas darījuma attiecības, šo personu patiesajiem labuma guvējiem un pilnvarotajām personām. Šādos gadījumos uz veikto personas datu apstrādi neattiecas datu subjekta tiesības pieprasīt informāciju par datu apstrādi, tajā skaitā tās mērķiem, saņēmējiem, iegūšanas avotiem, tiesības piekļūt saviem datiem un pieprasīt to grozīšanu, iznīcināšanu, apstrādes pārtraukšanu vai aizliegšanu.

(4) Par šā panta pirmajā, otrajā un trešajā daļā minēto ziņu sniegšanu attiecīgajai kredītiestādei un finanšu iestādei neiestājas juridiskā, tajā skaitā civiltiesiskā atbildība. Šā panta pirmajā un otrajā daļā noteiktajā kārtībā iegūtās ziņas uzskatāmas par neizpaužamām.

(5) Kredītiestāde vai finanšu iestāde, kas saņēmusi šā panta pirmajā, otrajā vai ceturtajā daļā minēto informāciju, to uzglabā tik ilgi, kamēr tā uztur darījuma attiecības vai gadījuma rakstura darījuma attiecības ar klientu, bet pēc to izbeigšanas – saskaņā ar šā likuma 37. pantu. Ja saņemta informācija par personām, kas informācijas saņemšanas laikā nav kredītiestādes vai finanšu iestādes klienti, kredītiestāde vai finanšu iestāde tās glabā piecus gadus no to saņemšanas, un šo termiņu var pagarināt, piemērojot šā likuma 37. panta trešajā daļā minēto kārtību.”

1. 45. pantā:

papildināt pirmo daļu ar 10.punktu šādā redakcijā:

“10) maksātnespējas procesa administratorus – biedrība “Latvijas Sertificēto maksātnespējas procesa administratoru asociācija” un Maksātnespējas kontroles dienests daļā par sankciju piemērošanu.”

izteikt 1.1 daļu šādā redakcijā:

“(11) Nacionālā kultūras mantojuma pārvalde uzrauga:

1. darījumus ar Valsts kultūras pieminekļu sarakstā iekļautajiem valsts nozīmes kultūras pieminekļiem;
2. personas, kas darbojas vai rīkojas kā starpnieki mākslas un antikvāro priekšmetu tirdzniecībā, tostarp, gadījumos, kad to veic antikvariāti un izsoļu nami, ja darījuma vai saistītu darījumu virknes vērtība ir 10 000 euro vai lielākā apmērā, mākslas un antikvāro priekšmetu izvešanas no Latvijas atļauju izsniegšanas procesā;
3. personas, kas nodarbojas ar glabāšanu, darbojas vai rīkojas kā starpnieki mākslas un antikvāro priekšmetu tirdzniecībā, gadījumos, kad to veic brīvostas, ja darījuma vai saistītu darījumu virknes vērtība ir 10 000 euro vai lielākā apmērā, mākslas un antikvāro priekšmetu izvešanas no Latvijas atļauju izsniegšanas procesā.”;

otrajā daļā:

izteikt 1.punktu šādā redakcijā:

“1) nodokļu konsultantus, ārpakalpojuma grāmatvežus, kā arī jebkuru citu personu, kura apņemas tieši vai ar citu tādu personas starpniecību, kura saistīta ar minēto citu personu, sniegt materiālu atbalstu, palīdzību vai konsultāciju nodokļu jautājumos kā pamatdarbību vai profesionālo darbību;”;

izteikt 2.punkta a) apakšpunktu šādā redakcijā:

“a) nekustamā īpašuma pirkšanu, pārdošanu un iznomāšanu attiecībā uz darījumiem, kuriem ikmēneša nomas maksa ir 10 000 euro vai lielākā apmērā, kā arī uzņēmuma pirkšanu un pārdošanu.”;

aizstāt 5.punktā skaitli “15 000” ar skaitli “10 000”.

1. 46.pantā:

izslēgt pirmās daļas 4.punktā vārdus “neparastiem un”;

aizstāt 1.3 daļas 4.punktā vārdus “fizisko personu datu aizsardzības prasībām” ar vārdiem “fizisko personu datu apstrādes prasībām.”;

papildināt otrās daļas ievaddaļu pēc vārdiem “Latvijas Zvērinātu advokātu padome” ar vārdiem “, biedrība “Latvijas Sertificēto maksātnespējas procesa administratoru asociācija” un pēc vārdiem “zvērinātu advokātu” ar vārdiem “, maksātnespējas procesa administratoru””.

1. 47. pantā:

papildināt ar 1.1 daļu šādā redakcijā:

“(11) Uzraudzības un kontroles institūcijai ir tiesības veikt šā panta pirmajā daļa paredzētos uzraudzības un kontroles pasākumus tādām personām, kuras, kā likuma subjekts nav reģistrējies, bet pēc uzraudzības un kontroles institūcijai rīcībā esošas informācijas faktiski atbilst likuma subjekta statusam.”

izteikt (21) daļu šādā redakcijā:

"(21) Finanšu un kapitāla tirgus komisija var prasīt, lai jebkura elektroniskās naudas iestāde vai maksājumu pakalpojumu sniedzējs, kurš veic uzņēmējdarbību Latvijas Republikā kādā no veidiem, kas nav filiāle, un kuras galvenais birojs atrodas citā dalībvalstī, un kuru darbību tā uzrauga, izveido centrālo kontaktpunktu, ja izpildās vismaz viens no šādiem nosacījumiem:

1) elektroniskās naudas iestāde vai maksājumu pakalpojumu sniedzējs pēc pieprasījuma un savlaicīgi nesniedz Finanšu un kapitāla tirgus komisijai informāciju, kas nepieciešama, lai izvērtētu iestādes atbilstību Regulas Nr. 2018/1108 3. panta 1. punkta "a" vai "b" apakšpunktā noteiktajam kritērijam";

2) elektroniskās naudas iestādes vai maksājumu pakalpojumu sniedzēja darbība rada augstu noziedzīgi iegūtu līdzekļu legalizācijas vai terorisma finansēšanas risku.";

papildināt ar 2.2 daļu šādā redakcijā:

"(22) Finanšu un kapitāla tirgus komisija var prasīt, lai centrālais kontaktpunkts papildus Deleģētās regulas Nr.2018/1108 4. un 5. pantā noteiktajam veic šādas funkcijas:

1) sagatavo ziņojumus par aizdomīgiem darījumiem Finanšu izlūkošanas dienestam;

2) atbild uz Finanšu izlūkošanas dienesta pieprasījumiem saistībā ar pārstāvētās elektroniskās naudas iestādes un maksājumu pakalpojumu sniedzēja, kurš veic uzņēmējdarbību Latvijas Republikā kādā no veidiem, kas nav filiāle, un kura galvenais birojs atrodas citā dalībvalstī, darbību un sniedz Finanšu izlūkošanas dienestam pieprasīto informāciju, kas saistīta ar šādām iestādēm;

3) veic darījumu uzraudzību, lai noteiktu aizdomīgus darījumus, ņemot vērā pārstāvētās elektroniskās naudas iestādes un maksājumu pakalpojumu sniedzēja darījumu apjomu un raksturu Latvijas Republikā."

1. Papildināt likumu ar 47.1 un 47.2 pantu šādā redakcijā:

“**47.1 pants. Informācijas izpaušana uzraudzības un kontroles institūcijām, kas uzrauga kredītiestādes un finanšu iestādes, kurām ir saistošs dienesta noslēpums**

1. Kredītiestāžu un finanšu iestāžu uzraudzības un kontroles institūciju, kas noteiktas šajā likumā, darbinieki, veicot šajā likumā noteiktos pienākumus, kā arī zvērināti revidenti vai personas, kas darbojas šo iestāžu uzdevumā uzskatāmas par amatpersonām un sodāmas par neizpaužamas informācijas izpaušanu, ja tās tīši vai netīši izpaudušas atklātībā vai citām personām ziņas par kredītiestādi un finanšu iestādi.
2. Ar kredītiestāžu un finanšu iestāžu uzraudzību un kontroli saistītā informācija, kuras izpaušanu nenosaka citi likumi, uzskatāma par ierobežotas pieejamības informāciju, un tā nav izpaužama trešajām personām citādi kā tikai pārskata vai apkopojuma veidā tā, lai nebūtu iespējams identificēt kādu konkrētu kredītiestādi, finanšu iestādi, šo iestāžu klientu vai tā atsevišķus darījumus.

(3) Šā panta pirmā un otrā daļa neliedz kredītiestāžu un finanšu iestāžu uzraudzības un kontroles institūcijām atbilstoši to šajā likumā noteiktajai kompetencei apmainīties ar ierobežotas pieejamības informāciju savstarpēji vai ar citas dalībvalsts kredītiestāžu un finanšu iestāžu uzraudzības institūcijām un Eiropas Centrālo banku, saglabājot sniegtajai informācijai ierobežotas pieejamības statusu.

(4) Kredītiestāžu un finanšu iestāžu uzraudzības un kontroles institūcijas šā panta trešajā daļā saņemto informāciju ir tiesīgas izmantot vienīgi tās uzraudzības funkciju veikšanai:

1) lai pārliecinātos par kredītiestāžu un finanšu iestāžu darbību šā likuma un citu tiesību aktu noziedzīgi iegūtu līdzekļu legalizēšanas un teroristu finansēšanas novēršanas, prudenciālā regulējuma un kredītiestāžu un finanšu iestāžu uzraudzības, tostarp sankciju piemērošanas, jomā ievērošanu;

2) lai piemērotu likumā noteiktos tiesību ierobežojumus un sodus;

3) tiesvedības procesā, kurā tiek apstrīdēti kredītiestāžu un finanšu iestāžu uzraudzības institūciju izdotie administratīvie akti vai tās faktiskā rīcība.

4) tiesvedībā, kas uzsākta saskaņā ar īpašiem noteikumiem, kas paredzēti Eiropas Savienības tiesību aktos, kuri pieņemti noziedzīgi iegūtu līdzekļu legalizācijas un terorisma finansēšanas novēršanas jomā vai prudenciālā regulējuma un kredītiestāžu un finanšu iestāžu uzraudzības jomā.

(5) Šā panta pirmā un otrā daļa, neskarot šā likuma 30. panta piekto daļu, neliedz uzraudzības un kontroles institūcijām veikt informācijas apmaiņu ar fiziskām vai juridiskām personām, kuras īsteno savu profesionālo darbību, kā minēts šā likuma 3. panta pirmās daļas 3., 4., 5., 6., 7., 8., 9., 10., 11., 12., 13., un 14.punktā, saglabājot sniegtajai informācijai ierobežotas pieejamības statusu.

(6) Šā panta pirmā un otrā daļa neliedz uzraudzības un kontroles institūcijām atbilstoši to kompetencei sniegt to rīcībā esošu informāciju, saglabājot tai ierobežotas pieejamības statusu: valsts iestādēm, kuras ir atbildīgas par noziedzīgi iegūtu līdzekļu legalizēšanas, saistītu predikatīvu nodarījumu un terorisma finansēšanas apkarošanu vai izmeklēšanu.:

1) procesa virzītājam — atbilstoši [Kriminālprocesa likumā](https://likumi.lv/ta/id/107820-kriminalprocesa-likums) noteiktajam;

2) operatīvās darbības subjektiem — atbilstoši Operatīvās darbības likumā noteiktajam;

3) Korupcijas novēršanas un apkarošanas birojam.

4) parlamentārām izmeklēšanas komisijām, revīzijas palātām un citām par izmeklēšanu atbildīgām struktūrām, ja tām normatīvajos aktos noteiktajā kārtībā ir piešķirtas pilnvaras izmeklēt vai pārbaudīt Finanšu un kapitāla tirgus komisijas darbību.

**47.2 pants. Informācijas apmaiņa un sadarbība starp uzraudzības un kontroles institūcijām, kas uzrauga kredītiestādes un finanšu iestādes, kurām ir sasitošs dienesta noslēpums**

1. Kredītiestāžu un finanšu iestāžu uzraudzības institūcijas sadarbojas cita ar citu, piemērojot šo likumu un uz tā pamata izdotos normatīvos aktus, tostarp pieprasījumu iesniegušās uzraudzības institūcijas uzdevumā pieprasījuma saņēmējai uzraudzības institūcijai veicot izmeklēšanu un apmainoties ar tajā iegūto informāciju ar pieprasījumu iesniegušo uzraudzības institūciju.

(2) Kredītiestāžu un finanšu iestāžu uzraudzības institūcijas ir tiesīgas slēgt informācijas apmaiņas līgumus ar ārvalsts kredītiestāžu un finanšu iestāžu uzraudzības institūcijām, ja šīs ārvalsts normatīvie akti paredz līdzvērtīgu Latvijas Republikas normatīvajos aktos noteiktajai atbildībai līdzvērtīgu atbildību par ierobežotas pieejamības informācijas izpaušanu. Šāda informācija izmantojama, lai veiktu kredītiestāžu un finanšu iestāžu uzraudzību vai attiecīgajām institūcijām likumā noteiktās funkcijas.

(3) Saņemto informāciju kredītiestāžu un finanšu iestāžu uzraudzības institūcijas un attiecīgās ārvalsts institūcijas ir tiesīgas izpaust ar kredītiestāžu un finanšu iestāžu uzraudzības institūciju rakstveida piekrišanu un nolūkam, kādam šī piekrišana dota.”

1. Izslēgt 48.panta pirmajā daļā vārdus “neparastiem vai”.
2. 50.panta:

pirmajā daļā:

izslēgt vārdus “neparastu un”;

papildināt pēc vārda “darījumu” ar vārdiem “un citas saņemtās informācijas”;

aizstāt otrajā daļā vārdus “Kontroles dienesta darbības” ar vārdiem “Finanšu izlūkošanas dienests ir vadošā iestāde, kuras”.

1. 51. pantā:

pirmajā daļā:

papildināt 3.punktu pēc vārdiem “likuma subjektu” ar vārdiem “un uzraudzības un kontroles institūcijas;”;

aizstāt 12.punktā vārdus “aizdomīgiem vai neparastiem darījumiem sniegto ziņojumu kvalitāti” ar vārdiem “aizdomīgiem darījumiem sniegto ziņojumu vai citas iesniegtās informācijas kvalitāti;”

izslēgt 13.punktā vārdus “neparastu vai”;

aizstāt otrās daļas 11.punktā vārdus “atzinuma sniegšanai” ar vārdiem “finanšu izlūkošanas konsultāciju sniegšanai”;

papildināt otro daļu ar 13.punktu šādā redakcijā:

“13) sniegt uzraudzības un kontroles institūcijām atbilstoši to kompetencei ziņas par likuma subjektu ziņojumu statistiku, kvalitāti un izmantošanas efektivitāti.”

1. Izslēgt 55. panta trešajā daļā vārdus “vai neparastu”.
2. 59. pantā:

izteikt 3.punktu šādā redakcijā:

“3) sagatavot un iesniegt Finanšu izlūkošanas dienestam ieteikumus par sliekšņa deklarācijas satura grozīšanu;”

izslēgt 5.punktā vārdus “un neparastiem”;

papildināt ar 7.,8. un 9.punktu šādā redakcijā:

“7) veikt horizontālu informācijas apmaiņu par noziedzīgi iegūtu līdzekļu legalizācijas un terorisma finansēšanas riskiem, tendencēm un lietām;

8) regulāri informēt Finanšu sektora attīstības padomi par noziedzīgi iegūtu līdzekļu legalizācijas un terorisma finansēšanas globālajām tendencēm un to ietekmi nacionālajā līmenī;

9) apkopot informāciju par kompetento iestāžu veikto stratēģisko analīzi.”

1. 62. pantā:

izslēgt trešās daļas 4.punktu;

ceturtajā daļā:

izslēgt vārdus “neparastiem vai”;

papildināt pēc vārdiem “darījumiem” ar vārdiem “kā arī, lai analizētu sliekšņa deklarācijas”;

papildināt ar sesto daļu šādā redakcijā:

“(6) Ja Finanšu izlūkošanas dienests saskaņā ar šā likuma 30. pantu saņem ziņojumu, kas attiecas uz citu dalībvalsti, tas šo ziņojumu nekavējoties pārsūta attiecīgās dalībvalsts pilnvarotai iestādei, kuras pienākumi pēc būtības ir līdzīgi šā likuma [50.panta](https://likumi.lv/ta/id/178987#p50) pirmajā daļā un [51.pantā](https://likumi.lv/ta/id/178987#p51) minētajiem pienākumiem.”

1. 63. pantā:

izslēgt pirmajā daļā vārdus “V nodaļas”;

izslēgt otrajā daļā vārdus “neparastu vai”.

1. Papildināt 77. panta pirmo daļu ar teikumu šādā redakcijā:

“Šā likuma 78.panta pirmās daļas 1.,2.,3.,4.,5. un 6.punktā noteiktās sankcijas attiecībā uz maksātnespējas procesa administratoriem piemēro Maksātnespējas kontroles dienests pēc uzraudzības un kontroles institūcijas – biedrības “Latvijas Sertificēto maksātnespējas procesa administratoru asociācija” – ierosinājuma.”.

1. 78. pantā:

izslēgt pirmajā daļā vārdus “neparastiem un”;

izteikt pirmās daļas 4.punktu šādā redakcijā:

“4) apturēt vai pārtraukt darbību, tai skaitā apturēt vai anulēt licenci (sertifikātu) vai anulēt ierakstu attiecīgajā reģistrā, apturēt saimniecisko darbību, piemērot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai, un dot kredītiestādēm vai maksājumu pakalpojumu sniedzējiem rīkojumus par likuma subjekta norēķinu operāciju daļēju vai pilnīgu apturēšanu;”;

izslēgt trešajā daļā vārdus “neparastiem un”.

1. Papildināt likumu ar 83. un 84. pantu šādā redakcijā:

“**83. Ziņošana par iespējamiem un faktiskajiem šā likuma pārkāpumiem**

(1) Ikviena juridiskā vai fiziskā persona var ziņot uzraudzības un kontroles institūcijai par iespējamiem un faktiskiem šī likuma pārkāpumiem.

(2) Uzraudzības un kontroles institūcija izveido un uztur efektīvu un uzticamu ziņošanas sistēmu, kas ietver vismaz šādus elementus:

1) ziņojumu par pārkāpumiem saņemšanas un turpmākās rīcības kārtību;

2) saskaņā ar normatīvajiem aktiem par fizisko personu datu aizsardzību — tādas personas datu aizsardzību, kura ziņo par pārkāpumu, kā arī tādas fiziskās personas datu aizsardzību, kura, iespējams, ir atbildīga par pārkāpuma izdarīšanu;

3) tās personas konfidencialitātes nodrošināšanas noteikumus, kura ziņo par pārkāpumu.

(3) Uzraudzības un kontroles institūcijas nosaka kārtību, kādā sniedzami ziņojumi par iespējamiem un faktiskajiem šā likuma pārkāpumiem un nosaka kārtību kādā veicama uzraudzības un kontroles institūcijas ziņošanas sistēmā saņemto ziņojumu apstrāde.

**84.pants. Aizliegums radīt nelabvēlīgas sekas**

1. Aizliegts sodīt personu, tai skaitā likuma subjekta darbinieku un pārstāvi, vai citādi tieši vai netieši radīt viņam nelabvēlīgas sekas, izsakot draudus, veicot atriebīgas vai naidīgas darbības, jo īpaši negatīvas vai diskriminējošas darbības darba attiecībās, tāpēc, ka persona ir veikusi pienākumu - novērst ar noziedzīgi iegūtu līdzekļu legalizāciju vai terorisma finansēšanu saistītas darbības, ziņojot iekšēji vai uzraudzības un kontroles institūcijai, atbilstoši šā likuma 83.panta pirmajā daļā noteiktajam, vai Finanšu izlūkošanas dienestam par aizdomīgu darījumu.
2. Ja strīda gadījumā persona norāda uz apstākļiem, kas varētu būt par pamatu darba devēja radītajām nelabvēlīgajām sekām, kā minēts šā panta pirmajā daļā, darba devējam ir pienākums pierādīt, ka persona nav sodīta vai viņai nav tieši vai netieši radītas nelabvēlīgas sekas tāpēc, ka persona ir veikusi pienākumu - novērst ar noziedzīgi iegūtu līdzekļu legalizāciju vai terorisma finansēšanu saistītas darbības, ziņojot iekšēji vai uzraudzības un kontroles institūcijai, 83.panta pirmajā daļā noteiktajam, vai Finanšu izlūkošanas dienestam par aizdomīgu darījumu.

(3) Personām, pret kurām ir piemērotas šā panta pirmajā daļā minētās nelabvēlīgās sekas, ir tiesības iesniegt sūdzību attiecīgajām tiesību aizsardzības iestādēm. Individuāli tiesību strīdi starp darbinieku un darba devēju, ja tie nav izšķirti uzņēmumā, izšķirami tiesā.”

1. Papildināt pārejas noteikumus ar 38., 39., 40., 41., 42., 43., 44., 45., 46., 47., 48., 49., 50., 51., 52. un 53.punktu šādā redakcijā:

“38. Grozījumi šā likuma 1.panta 14. un 16.punktā, 3.panta ceturtajā daļā, 7.panta pirmās daļas 5. un 6.punktā, 9.pantā attiecībā uz vārdu „neparasta darījuma pazīmes un” izslēgšanu, 11.panta pirmās daļas 5.punktā, 20.panta pirmās daļas 2.punktā, 26.panta trešās daļas 3.punktā, 27.1 panta pirmās daļas 5.punktā, 46.panta pirmās daļas 4.punktā, 48.panta pirmajā daļā, 50.panta pirmajā daļā, 51.panta pirmās daļas 12. un 13.punktā, 59.pantā, 62.panta ceturtajā daļā, 63.panta otrajā daļā, 78.panta pirmajā un trešajā daļā attiecībā uz vārdu „neparastiem un” izslēgšanu, stājas spēkā 2019.gada 17.decembrī.

39. Grozījumi šā likuma 3. panta pirmajā daļā attiecībā uz maksātnespējas procesa administratoru noteikšanu par likuma subjektiem, grozījumi šā likuma 38. pantā par trešās un ceturtās daļas papildināšanu ar norādi uz maksātnespējas procesa administratoriem, grozījumi šā likuma 45. panta pirmajā daļā par biedrības “Latvijas Sertificēto maksātnespējas procesa administratoru asociācija” un Maksātnespējas kontroles dienesta daļā par sankciju piemērošanu noteikšanu par maksātnespējas procesa administratoru uzraudzības un kontroles institūcijām, grozījumi šā likuma 46. panta otrajā daļā par tās papildināšanu ar norādi uz biedrību “Latvijas Sertificēto maksātnespējas procesa administratoru asociācija” un norādi uz maksātnespējas procesa administratoriem un grozījumi šā likuma 77. panta pirmajā daļā par tās papildināšanu ar norādi, ka sankcijas maksātnespējas procesa administratoriem piemēro Maksātnespējas kontroles dienesta direktors, stājas spēkā 2020. gada 1. janvārī.

40. Likuma 3.1 pants, 7.panta pirmās daļas 6.1 punkts, 26.panta sestā daļa un  IV1 nodaļa stājas spēkā 2019.gada 17.decembrī.

41. Ja juridiskā persona līdz 2019. gada 1. jūlijam nav iesniegusi atsevišķu pieteikumu patiesā labuma guvēja reģistrācijai, kā arī informācija par tās patieso labuma guvēju ir iesniegta citu normatīvajos aktos noteiktu pienākumu ietvaros un veids, kādā tiek īstenota kontrole pār juridisko personu, izriet attiecīgi tikai no sabiedrības ar ierobežotu atbildību dalībnieka, personālsabiedrības biedra, individuālā uzņēmuma vai zemnieka vai zvejnieka saimniecības īpašnieka vai nodibinājuma valdes locekļa statusa, uzskatāms, ka juridiskā persona ir paziņojusi tās patieso labuma guvēju, un Latvijas Republikas Uzņēmumu reģistrs, nepieņemot atsevišķu lēmumu, līdz 2019. gada 1. jūlijam minētās personas reģistrē kā patiesos labuma guvējus attiecīgajos reģistros.

42. Šā likuma pārejas noteikumu 41. punktā minētajā gadījumā Latvijas Republikas Uzņēmumu reģistrs ziņas par patiesā labuma guvēja valstspiederību un pastāvīgās dzīvesvietas valsti reģistrē šādi:

1) ja personai ir personas kods, kā patiesā labuma guvēja valstspiederība un pastāvīgās dzīvesvietas valsts tiek reģistrēta Latvija;

2) ja personai nav personas koda, kā patiesā labuma guvēja valstspiederība un pastāvīgās dzīvesvietas valsts tiek reģistrēta tā valsts, kas izdevusi personu apliecinošu dokumentu.

43.Grozījumi, kas paredz šā likuma 18.2 panta ceturtās un piektās daļas izslēgšanu, stājas spēkā 2019.gada 1.jūlijā.

44. Grozījumi šā likuma 18. panta trešajā daļā attiecībā uz Latvijas Republikas Uzņēmumu reģistra vestajos reģistros reģistrētās informācijas par patiesajiem labuma guvējiem obligātu izmantošanu klientu izpētes procesā, kā arī grozījumi 5.1pantā un 18.3 pantā attiecībā uz Latvijas Republikas Uzņēmumu reģistra informācijas pieejamību stājas spēkā vienlaikus ar grozījumiem likumā “Par Latvijas Republikas Uzņēmumu reģistru” attiecībā uz bezmaksas informācijas izsniegšanas nodrošināšanu ikvienai personai no Latvijas Republikas Uzņēmumu reģistra vestajiem reģistriem. Uzraudzības un kontroles institūcijām, šajā likumā noteikto pienākumu izpildei, informācija bezmaksas no Latvijas Republikas Uzņēmumu reģistra vestajiem reģistriem tiek sniegta no 2019. gada 1. jūnija.

45. Šā likuma 18. panta 3.1, 3.2, 3.4 un 3.5 daļa stājas spēkā 2020. gada 1. jūlijā. Likuma 18.panta 3.3 daļā noteiktās informācijas par reģistrētajiem brīdinājumiem pieejamība likuma subjektiem, kā arī tiesību aizsardzības iestādēm, kontroles un uzraudzības institūcijām, līdz 2021.gada 1.janvārim tiek nodrošināta tikai saņemto no minētajām institūcijām atsevišķus pieprasījumus par attiecīgās informācijas izsniegšanu.

46. Grozījumi šā likuma 18.2 un 18.3 pantā attiecībā uz ārvalstu subjektu pienākumu atklāt to patiesos labuma guvējus stājas spēkā attiecībā uz Latvijas Republikas Uzņēmumu reģistra vestajā komercreģistrā reģistrējamo ārvalsts subjektu filiālēm 2019. gada 1. decembrī, savukārt, attiecībā uz Latvijas Republikas Uzņēmumu reģistra vestajā pārstāvniecību reģistrā un Valsts ieņēmumu dienesta vestajā nodokļu maksātāju reģistrā reģistrējamajām pārstāvniecībām 2020. gada 1. jūlijā.

47. Latvijas Republikas Uzņēmumu reģistra vestajā komercreģistrā reģistrētajiem ārvalsts subjektiem ir pienākums atklāt to patiesos labuma guvējus līdz 2020. gada 1. jūnijam. Ja līdz minētajam datumam ārvalsts subjekti informāciju neatklāj, Latvijas Republikas Uzņēmumu reģistrs izslēdz to komercreģistrā reģistrētās filiāles.

48. Latvijas Republikas Uzņēmumu reģistra vestajā pārstāvniecību reģistrā, kā arī Valsts ieņēmumu dienesta vestajā nodokļu maksātāju reģistrā reģistrētajiem ārvalstu subjektiem ir pienākums atklāt to patiesos labuma guvējus līdz 2021. gada 1. janvārim. Ja līdz minētajam datumam ārvalsts subjekti informāciju neatklāj, Latvijas Republikas Uzņēmumu reģistrs vai Valsts ieņēmumu dienests izslēdz pārstāvniecību reģistrā reģistrētās ārvalstu organizāciju pārstāvniecības vai nodokļu maksātāju reģistrā reģistrētās nerezidentu (ārvalsts komersantu) pastāvīgās pārstāvniecības.

49. Ja kapitālsabiedrība, kura bija reģistrēta komercreģistrā vai par kuras reģistrāciju bija iesniegts pieteikums līdz šā likuma 18.2 panta spēkā stāšanās dienai (2017. gada 1. decembrī), nav iesniegusi pieteikumu Latvijas Republikas Uzņēmumu reģistram par tās patiesajiem labuma guvējiem un viena mēneša laikā pēc rakstveida brīdinājuma saņemšanas nav novērsusi norādīto trūkumu, tās darbību izbeidz, pamatojoties uz Latvijas Republikas Uzņēmumu reģistra lēmumu. Kapitālsabiedrības darbības izbeigšanai un likvidācijai piemēro Komerclikuma normas, kas regulē kapitālsabiedrības darbības izbeigšanu un likvidāciju gadījumā, ja kapitālsabiedrības darbība ir izbeigta, pamatojoties uz Latvijas Republikas Uzņēmumu reģistra lēmumu.

50. Līdz attiecīgo grozījumu likumā “Par Latvijas Republikas Uzņēmumu reģistru” par bezmaksas informācijas izsniegšanas nodrošināšanu ikvienai personai no Latvijas Republikas Uzņēmumu reģistra vestajiem reģistriem spēkā stāšanās dienai ir piemērojami Ministru kabineta 2018. gada 27. marta noteikumi Nr. 191 “Noteikumi par Latvijas Republikas Uzņēmumu reģistra informācijas izsniegšanas un citiem maksas pakalpojumiem” , ciktāl tie nav pretrunā ar šo likumu.

51. Šā likuma 25.panta sestajā daļā minētās informācijas pieejamību Valsts ieņēmumu dienests tiešsaistes formā nodrošina, sākot ar 2019.gada 1.novembri.

52. Ministru kabinets šā likuma 25.panta sestajā daļā minētos noteikumus izdod līdz 2019.gada 1.oktobrim.

53. Līdz attiecīgu grozījumu veikšanai citos normatīvajos aktos tajos lietotais nosaukums “Noziedzīgi iegūtu līdzekļu legalizācijas novēršanas dienests” vai “Kontroles dienests” atbilst šajā likumā lietotajam nosaukumam “Finanšu izlūkošanas dienests”.”

1. Papildināt informatīvo atsauci uz Eiropas Savienības direktīvām ar 7.  punktu šādā redakcijā:

"7) Eiropas Parlamenta un Padomes 2018. gada 30. maija direktīvas (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES (Dokuments attiecas uz EEZ).”

Likums stājas spēkā nākamajā dienā pēc tā izsludināšanas.

Finanšu ministrs J.Reirs